Du er her: LandbrugsInfo > Heste > Fodring > Brandbægeren står i fuldt flor mange steder her sidst på sommeren\nI år har der på grund af tørken været tilladt at tage slæt til foder på brakmarker. Brakmarker og andre ekstensivt dyrkede arealer er typisk steder, hvor vi ser store forekomster af brandbæger.\nIndgår der hø eller wrap fra disse arealer i fodringen, er det ekstra vigtigt at være opmærksom på, om der er tegn på brandbæger i foderet inden udfodring.\nBrandbæger i august efter slæt på brakmark\nEngbrandbægeren vokser særligt på frodige, halvfugtige enge og findes udbredt i hele landet.\nPlanten er 30-100 cm høj, med stive, seje stængler og kraftige rødder. Tilhører kurveblomstfamilien og har gule blomster, der er samlet i en halvskærm. Bladene er fjersnitdelte med brede afrundede flige. Når blomsterne er sprunget ud ses tungeformede udstående randkroner. Engbrandbægeren blomstrer i juli-september. Blomstringen sker først i plantens 2. leveår. Indholdet af de giftige alkaloider (PA stoffer) angives til at være højest i juni-september, hvorefter indholdet af de giftige stoffer falder lidt.\nEngbrandbægeren regnes for den giftigste af brandbægerne. De forskellige brandbæger arter kan krydsbestøve hinanden og der kan opstå krydsninger mellem arterne, som kan være svære at artsbestemme, men alle brandbægerne er giftige.\nBrandbægerne har en bitter smag og græssende dyr undgår normalt planterne, men enkelte dyr kan få smag for planten og målrettet afbide denne, hvilket bl.a. er set ved heste.\nPlanten indeholder et alkaloid, der ikke i sig selv er giftigt, men som nedbrydes til de meget giftige PA stoffer i dyrenes fordøjelsessystem, hvilket giver anledning til varige leverbeskadigelse, ved blandt andet at forhindre levercellerne i at dele sig. Giftvirkningen holder sig i brandbægere, der bliver konserveret i hø, wrap eller ensilage, hvorimod den bitre smag forsvinder og forgiftning via grovfoderet er derfor langt mere almindeligt end via de friske planter. Giften bliver op akkumuleret dvs. giftstofferne ophobes i organismen, til dødelig dosis nås, selv om dette sker over en lang periode.\nBrandbægerforgiftning hører til de mest udbredte planteforgiftninger hos husdyr og særligt heste er meget følsomme overfor giftstofferne.\nI en dansk undersøgelse blev der observeret forgiftning hos heste, der blev fodret med 500gr vårbrandbæger dagligt i 3 uger. Ved engbrandbæger er de toxiske mængder væsentligt mindre.\nKvæg kan også blive forgiftet af brandbæger, men er ikke så følsomme overfor giftstoffet i brandbægerne som tilfældet er for heste.\nFår er ikke nær så følsomme for forgiftning med engbrandbæger som tilfældet er hos kvæg og heste. Undersøgelser med får har vist, at de kan tåle 10 gange mere engbrandbæger end tilfældet er for kvæg, uden at der opstår forgiftning. Dette skyldes, at fårene har en anden afgiftningsmekanisme i leveren end kvæg. Visse steder, hvor kemisk bekæmpelse af brandbæger ikke er muligt, og hvor marken ikke må lægges om, anvendes fåregræsning målrettet til bekæmpelse af planten.\nGenerelt undgår dyrene at æde engbrandbæger, men ved græsmangel kan de blive ædt på trods af deres ringe smagelighed, og enkelte dyr kan ligefrem få smag for den bitre plante. Det største problem med engbrandbæger opstår ved fodring med hø, wrap og ensilage hvor dyrene ikke har nogen mulighed for, at fravælge de giftige planter.\nGenvækst af brandbæger efter slæt\nVed akut forgiftning hos heste ses, at hesten går i chok, sveder og puster får en usikker gang og mister orienteringsevnen. Behandling skal indsættes hurtigt.\nVed en kronisk forgiftning er et meget almindeligt symptom på brandbægerforgiftning, at hesten vakler usikkert rundt, presser hovedet mod væggen eller trykker hovedet mod jorden og mister appetitten. Forløbet ved den kroniske forgiftning er ofte langvarigt over flere måneder, hvor det tit ender med at hesten dør eller må aflives.\nVed blodprøver vil leverværdierne være forhøjede ligesom leverfunktionen vil være abnorm.\nBrandbægerforgiftning kan forebygges ved lige så snart planternes observeres, at fjerne disse inden de sætter frø, så antallet af brandbægerplanter til næste år ikke accelererer. Planterne skal helst rykkes op og fjernes helt fra marken. Man skal ikke lade planterne ligger tilbage på marken, da disse stadig er giftige når de er visnet og tørret, hvorimod den bitre smag som normalt gør at dyrene ikke æder planten, forsvinder.\nEftersommeren er et godt tidspunkt at bekæmpe engbrandbægeren. De planter der vil give problemer til næste år, står nu på rosetstadiet og kan bekæmpes kemisk med bl.a. Harmony SX + spredemiddel.\nMan skal dog være opmærksom på, hvorvidt der på de pågældende arealer er regler, der hindrer brug af kemisk bekæmpelse. Hvor det er muligt vil en pløjning og efterfølgende omlægning af græsmarken også være effektivt ved bekæmpelse af engbrandbægeren\nOmkring kemisk bekæmpelse bør man kontakte en planteavlskonsulent.\nSidst bekræftet: 30-08-2018 Oprettet: 30-08-2018 Revideret: 30-08-2018


Hos MEOTINE stræber vi altid efter at finde den mest miljøvenlige løsning til din shoppingoplevelse hos os. Alle vores styles bliver gennemtjekket før de er sendt i miljøvenlig indpakning.\nVores team pakker din ordre samme dag (ved modtagelse af ordre inden kl. 14), så vi kan sikre, at den kommer frem til dig inden for 2 dage med GLS.\nVi sender med UPS Express til USA og resten af verden.\nVær opmærksom på, at priserne er inklusiv dansk skat, men at pålagt lokal moms og told opkræves fra køber. Det samlede beløb kan derfor øge produktets pris. Ved bestilling til et land uden for EU, accepterer du at betale for den lokale moms, told og gebyr.\nLevering til Danmark bliver håndteret af GLS. Alle leveringer, der bliver sendt af MEOTINE er sikret mod tyveri og utilsigtet skade. Efter skriftlig bekræftelse på modtagelse af varen hos køber, ophører denne forsikring fra MEOTINEs side.\nVi behandler og sender ordrer i løbet af vores normale arbejdsdag, som er:\nMandag – Fredag: 8.00-18.00.\nBestilinger modtaget efter kl. 16.00 bliver sendt fra lageret en arbejdsdag senere.\nLEVERING INDEN FOR EUROPA\nLevering inden for EU (Belgien, Tyskland, Holland, Storbritannien, etc.)\nTil øvrige lande i EU, sender vi med UPS Express og bliver leveret indenfor 1-3 dage.\nLevering indenfor EU er GRATIS.\nNår vi har sendt din ordre afsted, modtager du en email (eller SMS) med dit trackingnummer fra GLS. Det er muligt at se den opdaterede status fra dit trackingnummer 1-2 timer efter, du har modtaget linket i e-mailen.\nLEVERING TIL FLERE LANDE\nVi leverer til mere end 130 lande verden over. Hvis du leder efter information om levering til et specifikt land, kan du vælge din ønskede destination her.\nDu kan få dine pakke leveret til en pakkeshop. Hvis din pakke er for stor til din postkasse, kan du hente den i din nærmeste pakkeshop.


Styrelse vil rive historisk, tysk flyhangar ned | TV SYD\nStyrelse vil rive historisk, tysk flyhangar ned\nDer er kun ét intakt tysk militæranlæg tilbage i Sønderjylland fra 1. verdenskrig: en tysk flyhangar. Den vil Slots- og Kulturstyrelsen nu rive ned.\nDen historiske tyske flyhangar i Tønder er truet af nedrivning.\n09. apr 2017, kl. 16:51\nDen historiske hangar er lukket på grund af nedstyrtningsfare. Alligevel vækker planerne om en decideret nedrivning vilde protester fra Zeppelin- & Garnisonsmuseet i Tønder. Museets bestyrelse kalder det for vanvid at rive bygningen ned - og siger, at det ikke kun er dansk, men international historie, der går tabt, hvis planerne føres ud i livet.\n- Hallen blev kun stående, fordi Tønder blev dansk. I Tyskland blev alle krigsinstallationer demonteret og brudt ned på grund af Versaillestraktaten. Så det her er faktisk en tidslomme - en lille lapsus, siger næstformand på Zeppelin- & Garnisonsmuseet i Tønder, Anders Muus Jacobsen, til TV SYD.\nIfølge næstformanden for Zeppelin- & Garnisonsmusset i Tønder burde den gamle flyhangar være en turistattraktion i Tønder.\n- Vi mener, det har stor relevans for verdenshistorien, det der er sket her. Derfor handler vi på det nu, understreger Anders Muus Jacobsen.\nI skoven omkring hangaren ligger ruinerne efter den tyske Zeppelinbase, der lå i området under første verdenskrig. Det er gæsterne meget interesserede i.\nJeg er ikke spor i tvivl om, at der vil være mange tyske, engelske og franske turister, som også har en første verdenskrigshistorie selv, der vil finde det her spændende.\n- Vi har familie her i Tønder. Så vi syntes, det var spændende at komme ud og se, hvad der var af gamle efterladenskaber fra 1. verdenskrig, forklarer Michael Rasmussen fra Morud.\nMuseum Sønderjylland forsøgte i 2013, uden held, at få hangaren erklæret bevaringsværdig - og flere tyske museer og engelske historikere er ikke i tvivl, om at den er unik. Derfor er Tønders borgmester også enig i, at stedet kan blive en turistattraktion for Tønder.\n- Jeg er ikke spor i tvivl om, at der vil være mange tyske, engelske og franske turister, som også har en første verdenskrigshistorie selv, der vil finde det her spændende, slutter borgmester Henrik Frandsen (V).\nMuseum Sønderjylland har et projekt til 28 millioner liggende i skuffen, men foreløbig er der ingen penge til projektet. Så nu står hangaren til nedrivning inden 100-året for første verdenskrigs afslutning og genforeningen.\nFlyhangaren kan klimasikres, og dermed reddes, for 700.000 kroner til et nyt tag. Det vil give Tønder tid til at finde de mange penge, det vil koste at omdanne området til museum.


Mor knust over storbrand i lagerhotel: Alle minder er væk – Ekstra Bladet\n8 minutter siden Rigmand med hovedrolle i muligt Brøndby-opkøb 1 time siden 'Vi har ytringsfrihed i Danmark' 1 time siden Superstjernes bror dømt: Skal 25 år bag tremmer 54 minutter siden Ung kvinde forsvundet 36 minutter siden Tidligere end ventet: Ny Tesla er snart klar til kunderne 8 minutter siden Rigmand med hovedrolle i muligt Brøndby-opkøb\nTirsdag d. 30. jun. 2015 - kl. 23:29 0\nMor knust over storbrand i lagerhotel: Alle minder er væk\nThea Lindgaard har ikke et eneste baby-billede af sin 13-årige datter tilbage\nThea Lindgaard og hendes 13-årige datter er blandt de godt 50 private, som ærgrer sig ekstra meget over branden i et lagerhotel i Næstved fredag eftermiddag. (Foto: René Søndergaard og privatfoto)\nAlt fra hendes barndom er væk. Sølvtallerkenerne. Og de ting, som hun fik til fødselsdag og dåb, som vi gemte, og som hun skulle have, når hun bliver voksen. Sangene. Billederne, der var sat i mapper, og som jeg troede stod sikkert og tørt. Det gjorde de ikke.\nThea Lindgaard, Næstved, er knust.\nFor to måneder siden besluttede hun, at alt, som hun ejede med affektionsværdi, skulle gemmes på et mere sikkert sted, end hun har hjemme hos hende selv. Valget faldt på lagerhotellet på Mosevej i Næstved.\nOg især de ting, som hun gemte for sin 13-årige datter, skulle der passes på.\nDet viste sig at være en dårlig beslutning.\nEn voldsom brand tirsdag eftermiddag ødelagde Thea Lindgaards mest dyrebare sager.\nThea Lindgaard opdagede branden hurtigt efter, at den var opstået klokken 16. Hun tog af sted med det samme, fordi hun håbede, at hun kunne nå at redde nogle ting.\nSe også: Voldsom brand i lagerhotel - veje afspærret hele natten\nMange andre var også troppet op, og de fik ikke lov til at komme i nærheden af lagerhotellet.\nHer gik mange familiers effekter op i røg. (Foto: Robbin Knog Hansen))\nJeg håbede sådan på, at det kun var ved indgangen, at det brændte. Men det gjorde det ikke. Alt er ødelagt. Alt er væk, erklærer Thea Lindgaard, som forventer en splid, når det kommer til at handle om forsikringsspørgsmålet.\n- Min egen indboforsikring dækker ikke. Men det får jo heller ikke billederne tilbage, siger hun.\nHendes 13-årige datter skal konfirmeres næste år. Og Thea Lindgaard har en eneste ting tilbage fra datterens første år.\n- For et par uger siden kørte jeg forbi for at hente hendes første par sko, som lå der. De skal forsølves til hendes konfirmation. Dem har jeg heldigvis. Og de kommer pludselig til at betyde endnu mere.\nThea Lindgaard har nået at redde sin datters første par sko, og det lindrer en lille smule på smerten. (Privatfoto)\nSydsjællands og Lolland-Falsters Politi kan endnu ikke fortælle noget om årsagen til branden.\nMen det er Thea Lindgaard også ligeglad med.\nHun har tirsdag allerede været i dialog med udlejeren af lagerpladsen. Og herfra var meldingen, at det er folks egen indboforsikring, der skal dække de tab, der måtte være.\nUd over Thea Lindgaard har flere end 50 andre private også haft sager opmagasineret på lagerhotellet Nettolager.dk. Selskabet har endnu ikke sendt en officiel melding ud til sine lejere om, hvordan de skal forhodle sig.\n- Og det er jeg lidt utilfreds med, siger Thea Lindgaard.\nDet tog brandfolk fra Næstved Brand & Redning samt Beredskabsstyrelsen seks timer at få bugt med flammerne. I perioden blev beboere på Karrebækvej og Fabriksvej bedt om at holde sig inden døre.\nIngen mennesker kom noget til under branden.\nSydsjællands og Lolland-Falsters Politi har besluttet at opretholde afspærringer omkring brandstedet og de omkringliggende veje hele natten.\nDet er ikke lykkedes Ekstra Bladet tirsdag aften at få en melding fra Nettolager.dk.


Hotel Sainte-Foy-de-Belves - Book billige hoteller | Agoda.com\nNår du besøger Sainte-Foy-de-Belves, så vil du rigtigt føle dig hjemme på La Grangette, der tilbyder\nNår du besøger Sainte-Foy-de-Belves, så vil du rigtigt føle dig hjemme på La Grangette, der tilbyder kvalitetsovernatning og fantastisk service. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. På La Grangette sikrer den utrolige service og de fremragende faciliteter dig et ophold du ikke vil glemme. Gæsterne på dette hotel har glæde af gratis trådløst internet på alle værelser, parkering, lufthavnstransport, grillfaciliteter, kæledyr tilladt på stedet. Alle hotellets værelser er indrettede med betænksomme bekvemmeligheder som garanti for uforlignelig komfort. Desuden sikrer hotellets væld af fritidstilbud, at du har rigeligt at foretage dig under dit ophold. Fremragende faciliteter og en utrolig beliggenhed gør La Grangette til den perfekte base, hvor du kan nyde dit ophold i Sainte-Foy-de-Belves.\nMed en praktisk beliggenhed i Larzac er Domaine de Pemejot et fremragende udgangspunkt for at gå på Med en praktisk beliggenhed i Larzac er Domaine de Pemejot et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. På Domaine de Pemejot sikrer den utrolige service og de fremragende faciliteter dig et ophold du ikke vil glemme. Lufthavnstransport, grillfaciliteter, cykeludlejning er blot nogle af de faciliteter der adskiller Domaine de Pemejot fra andre hoteller i byen. Nyd værelsesfaciliteter i høj kvalitet under dit ophold. Nogle værelser indeholder privat pool, opvarmning, skrivebord, altan/terrasse, lydisolering, der er med til at hjælpe gæster med at få ny energi efter en lang dag. Hotellet tilbyder fantastiske faciliteter inklusive golfbane (inden for 3 km), udendørs pool, der vil hjælpe dig med at slappe af efter en begivenhedsrig dag i byen. Domaine de Pemejot er det eneste sted, du behøver, når du søger kvalitetsindkvartering i Larzac.\nMed en praktisk beliggenhed i Larzac er Maison De Vacances - Ste. Foy-De-Belvès et fremragende udgan\nMed en praktisk beliggenhed i Larzac er Maison De Vacances - Ste. Foy-De-Belvès et fremragende udgangspunkt for at gå på opdagelse i denne livlige by. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Faciliteterne og servicen på Maison De Vacances - Ste. Foy-De-Belvès sikrer gæster et behageligt ophold. Dette hotel tilbyder talrige faciliteter på stedet, som vil glæde selv den mest kvalitetsbevidste gæst. Som en ekstra tilføjelse tilbyder alle værelserne et udvalg af bekvemmeligheder. Mange værelser tilbyder endda opvarmning, fjernsyn, dvd-/cd-afspiller, mikroovn, opvaskemaskine, der vil glæde selv den mest kvalitetsbevidste gæst. Dette hotel tilbyder hele rækken af fritidsfaciliteter, blandt andet udendørs pool, have. Oplev en engageret og professionel service samt det brede udvalg af bekvemmeligheder på Maison De Vacances - Ste. Foy-De-Belvès.\nUanset om du er turist eller forretningsrejsende, så er Holiday Home Domaine 02 et fantastisk overna\nUanset om du er turist eller forretningsrejsende, så er Holiday Home Domaine 02 et fantastisk overnatningsvalg, når du skal besøge Larzac. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder. Nyd et væld af uforlignelige servicetilbud og bekvemmeligheder på dette hotel i Larzac. Dette hotel tilbyder talrige faciliteter på stedet, som vil glæde selv den mest kvalitetsbevidste gæst. Alle hotellets værelser er indrettede med betænksomme bekvemmeligheder som garanti for uforlignelig komfort. Hotellet tilbyder vidunderlige fritidsaktiviteter, som udendørs pool, der er med til at gøre dit ophold uforglemmeligt. Med sin idéelle beliggenhed og imponerende faciliteter så vil Holiday Home Domaine 02 opfylde dine behov på mange måder.\nHvad rejsende siger om Sainte-Foy-de-Belves\nOplev kvartererne i Sainte-Foy-de-Belves\nFor at tilbyde vores kunder suverænt lave priser på særligt udvalgte hoteller, præsenterer Agoda.com et komplet udvalg af hoteller: fra 5-stjernede feriesteder til prisvenlige indkvarteringer i Sainte-Foy-de-Belves. Vi tilbyder et bredt udvalg af hoteller for at hjælpe dig med at finde det bedste sted at overnatte i Sainte-Foy-de-Belves. Der er mange områder i byen med hver deres egen særlige atmosfære, der kun venter på at blive oplevet. Sainte-Foy-de-Belves har med sin fascinerende fortid, fængslende nutid samt spændende fremtid, mange attraktioner at byde på. Der er så mange muligheder, at du vil ønske at blive en uge ekstra, så du lige kan opleve lidt mere. Du kan stole på, at Agoda.com vil hjælpe dig med at finde de bedste tilbud på hoteller i Sainte-Foy-de-Belves.\nAktiviteter i Sainte-Foy-de-Belves\nFind flere overnatningssteder i Sainte-Foy-de-Belves\nHotel Sainte-Foy-de-Belves - De mest populære


Målrettet behandling - Atopisk Eksem Forening –\nMålrettet behandling er behandling med kemisk producerede proteiner, der ligner dem, kroppen selv producerer. Denne form for behandling kaldes for biologisk behandling. De forskellige biologiske lægemidler virker ved at blokere for de signaler, der er aktiveret under udvikling af sygdom, som f.eks. atopisk eksem. Det enestående ved biologiske lægemidler er, at kroppens raske celler og immunforsvar kun bliver påvirket i begrænset omfang, fordi de biologiske lægemidler virker meget specifikt.\nHvad er biologisk behandling af atopisk eksem?\nBiologisk behandling af atopisk eksem bruges til de sværeste tilfælde. Behandlingen virker i hele kroppen og gives som indsprøjtninger i låret eller maven. Typisk kan man selv foretage indsprøjtningerne, der skal tages hver anden uge.\nBiologisk behandling af svær atopisk eksem bremser selve sygdommen i stedet for blot at behandle symptomerne. Behandlingen er målrettet de signalstoppere i kroppen, der forstyrrer immunsystemet og giver en defekt hudbarriere og virker ved at lukke bestemte dele af immunsystemet ned. Behandlingen bremser dermed sygdommen, før den viser sig på huden som kløende eksem.\nBiologisk behandling kan ikke helbrede atopisk eksem, og behandlingen er derfor livslang.\nHvornår anvender man biologisk behandling til atopisk eksem?\nPersoner med moderat til svær samt meget svær atopisk eksem, der ikke har oplevet bedring eller effekt af salver, cremer, lys og systemisk behandling, kan blive tilbudt biologisk behandling. Biologisk behandling er meget dyr og dermed tiltænkt de personer, der ikke har andre behandlingsmuligheder.\nHvordan virker biologisk behandling?\nBiologisk behandling virker ved, at proteinerne hæmmer de processer, som aktiverer cellerne i kroppen, der er med til at udvikle atopisk eksem. I immunsystemet findes bla. T-lymfocytter, der er en undergruppe af hvide blodlegemer. Disse T-lymfocytter spiller en vigtig rolle i udviklingen af atopisk eksem. Personer, der lider af atopisk eksem har syv gange så mange T-lymfocytter i de områder af huden, som er ramt af eksem. Det giver inflammation (betændelse) i huden, og hudbarrieren bliver hermed forringet.\nEksisterende behandlinger rammer immunsystemet meget bredt, men i de kommende år vil der komme flere nye biologiske lægemidler, der vil være mere specifikt målrettet fx ved at bremse såkaldte cytokiner i T-lymfocytterne, dvs. at proteinerne fra den biologiske behandling vil bremse de signalmolekyler (cytokiner), der udskilles fra cellerne i immunsystemet.\nHerved vil overreaktionen i immunsystemet bremses, og eksemet bryder derfor ikke ud.\nHvilke former for biologisk behandling findes der?\nDer er flere nye biologiske behandlinger på vej til brug ved atopisk eksem. Fælles for alle er, at de lukker bestemte dele af immunsystemet ned.\nEn ny biologisk behandling, Dupilumab, der er kommet på markedet i Danmark i 2018, slukker for de dele af immunsystemet, som har overreageret. Herved forhindrer den biologiske behandling eksemet i at bryde ud og behandler derved årsagen til eksemet i stedet for symptomerne, som de lokale behandlinger med cremer og salver mv. gør.\nHvilke bivirkninger er der ved biologisk behandling?\nMan kender endnu ikke bivirkningsprofilen på alle de kommende, nye biologiske behandlinger – men forskningsresultater viser, at der ser ud til at være færre bivirkninger end fx ved eksisterende systemisk behandling af atopisk eksem. Dupilumab, der også kaldes Dupixent, er godkendt til behandling af voksne patienter med moderat til svær atopisk eksem.\nFor Dupilumab er bivirkningerne følgende: Reaktioner ved injektionsstedet som rødme, hævelse og kløe, herpes i munden (forkølelsessår) og conjunktivitis – også kendt som pink eye (øjenbetændelse). Bivirkningerne bliver karakteriseret som milde til moderate.\ndr.dk om ny behandling af atopisk eksem


Personalepolitikken tager afsæt i de tre temaer: "En attraktiv arbejdsplads", "En sund arbejdsplads" og "En kompetent arbejdsplads"\nMed de tre tematikker ønsker vi at rammesætte kommunen som arbejdsplads samt præsentere de holdninger og værdier, vi som organisation er bærer af.\nDerudover indeholder Personalepolitikken en række delpolitikker. Delpolitikkerne indeholder viden og vejledning inden for en række selvstændige forhold. HovedMED har vedtaget, at der for disse delpolitikker skal udarbejdes lokale retningslinjer. De lokale retningslinjer skal gøre delpolitikkerne konkrete og målrettede til den enkelte arbejdsplads.\nHovedMED drøfter årligt personalepolitikken. HovedMED har kompetencen til at vedtage mindre ændringer af Frederikshavn Kommunes personalepolitik, hvis ændringerne kan foretages inden for budgetrammen på området. Væsentlige ændringer behandles politisk, jf. den til enhver tid gældende kompetenceplan.\nHovedMED har besluttet, at der skal laves lokale retningslinjer for delpolitikkerne. De lokale retningslinjer skal minimum én gang årligt drøftes i de lokale MED-udvalg.\nVi skal være åbne for nye udfordringer og turde prøve nye ting af. Derfor skal vi også tilrettelægge og organisere vores daglige arbejde, så det understøtter lyst og interesse til at medvirke til fortsat udvikling og omstilling af os selv og vores organisation. Vi skal sikre de bedste vilkår for vores fælles arbejdsmiljø. Derfor er arbejdet med arbejdsmiljøet højt prioriteret.\nMED-organisationen og den enkelte arbejdsplads er omdrejningspunktet for arbejdet med trivsel og sundhedsfremme\nMedarbejderne er arbejdspladsens vigtigste ressource. Sygefraværsindsatsen i Frederikshavn Kommune har fokus på både fravær og tilstedeværelse.\nForebyggelse, relationspleje, muligheder, fastholdelse og fremdrift er udgangspunktet for vores holdning til sygefravær\nSundhed, trivsel og sikkerhed er mere end blot fraværet af sygdom og arbejdsskader. Den sunde arbejdsplads handler om ”det hele menneske” - om både fysisk og mental sundhed, om tryghed og om udfoldelsesmuligheder i arbejdslivet.\nSom arbejdsplads stræber vi hele tiden efter at udvikle jobs og arbejdsforhold, hvor den enkelte trives og er i stand til at løse opgaverne i en kompleks og foranderlig hverdag.\nVi drager omsorg for den medarbejder, der bliver ramt af sygdom, og samtidig sikrer vi det fornødne fokus på arbejdspladsens øvrige medarbejdere.\nSygefraværsindsatsen indeholder mange facetter og håndteres i praksis i henhold til sygefraværsmodellen 1-5-14. Læs mere om sygefraværsmodellen på Samarbejdsportalen.\nVed løbende at sætte trivsel, arbejdsglæde, meningsfuldhed og arbejdspladsens sociale kapital på dagsordenen styrker vi nærværet.<\nVi vægter den forebyggende indsats højt.\nTrivsels- og sundhedsfremmegruppen understøtter med forskellige tiltag den sunde arbejdsplads\nFrederikshavn Kommunes personalepolitik


En god billig men god tandlæge\nSådan finder du den billige tandlæge – der kan opfylde dine behov\nTandlæger tager samme pris for de mest almindelige behandlinger, som en tandundersøgelse, tandrensning og paradentosebehandling, disse priser er nemlig bestemt af Tandlægeforeningens overenskomst med Danske Regioner. Men skal du have lavet et hul eller en bro, kan priserne svinge voldsomt. Frie tandbehandlinger, som rodbehandling, bedøvelse, kroner, implantater m.fl.\nEt besøg ved tandlægen er uundgåeligt i det lange løb, men måske frygter man som kunde også de medfølgende lommesmerter, som kan følge med. Der ses et kæmpe sving i priserne på de frie ydelser, som diverse tandklinikker tilbyder landet over. Det står nemlig tandlægerne frit for, hvad prisen skal være på andre ydelser end de mest almindelige. Nogle tandlæger tilbyder at lave en krone til 3.500 kroner, mens andre tager 7.000 kroner, for den samme ydelser. Prisen kan svinge meget. Der kan selvfølgelig være meget forskel på materiale, resultat og ting som service, hvilket også er vigtigt at tage højde for.\nSkab det bedste overblik\nNår man søger efter billige tandlæger, ved man ofte på forhånd, at der godt kan løbe op i mange penge. Derfor er det her meget forskelligt hvad krav den enkelte dansker lægger størst vægt på i processen. Lige så snart man har indset, at man skal til tandlægen så gør det ikke noget at være nysgerrig på de forskellige udbyders tilbud. Nogen holder sig bare til den ene tandlæge man har været tilknyttet til igennem længere tid, men hvorfor ikke undersøge mulighederne for billigere og bedre service andre steder i landet. Et tandlægebesøg er heller ikke noget den gennemsnitlige dansker tager til ofte, så vigtigheden af at klinikken ligger lige om hjørnet er ikke i samme grad, som ved så meget lignende.\nSundhed.dk har givet en oversigt over alle landet tandlægeklinikker, hvilket gør det meget nemmere at danne sig et overblik over prisniveauet, for den behandling man skal have foretaget. Det er dog ikke sikkert der ligger en pris på nøjagtigt det, man skal have lavet, men det er en guideline til at starte med. Alternativt kan du vælge at få en "diagnostisk grundundersøgelse" hos flere tandlæger, så du kan sammenligne deres prisoverslag på den samlede regning. Det koster dog 157 kroner per gang for selve undersøgelsen og derfor vil de fleste forbrugere helt undgå denne løsning.\nKvalitet helt uden lommesmerter\nDanskerne beklager sig over, at tandlæger er dyre, hvilket man ikke kan benægte. Men det er også vigtigt at være opmærksom på, at på nogle behandlinger konkurrerer tandlægerne faktisk om prisen. Er man på jagt efter en ny tandlæge, kan man med fordel forberede sig. Det kan være en god ide at lave god research inden man vælger den tandlæge, der skal foretage ens tandbehandling.\nGodt Smil er en af de danske tandlægeklinikker der har en overkommelig pris, deres frie ydelser er nemlig op til 40 procent billigere end størstedelen af landet resterende klinikker. De skyldes at de har hele 29 klinikker landsdækkende, som giver den eksklusive muligheder for at spare penge, ved store indkøb af værktøj og materialer. Dette gavner kunden i den anden ende, da det medfører, at Godt Smil hermed har mulighed for at sælge deres ydelser og behandlinger langt billigere. Der er store fordele ved en klinik som denne med et stort fællesskab og konkurrencedygtighed. At være en billig tandlæge er selvfølgelig ikke nok, men denne tandklinik har bevist at man sagtens kan yde en høj kvalitet og service, selvom priserne er langt i bund i forhold til de mange konkurrenter.


Tilbud indtil 15. marts: Morgenmad til 19 kroner\nSkrevet den 27. februar 2019 kl 00:02 Af Line Ingwar Karlsen\nForåret er kommet til Aarhus, og LAVA ved åen i Aarhus vil gerne fejre det. De kickstartede året med et godt tilbud, som nu fortsætter til den 15. marts. Succesen med deres tag selv-morgenmad har været mere end almindelig stor, så derfor forlænger de tilbuddet med morgenmad til 19 kroner til midt i marts.\nLAVA skiller sig ud fra de andre spisesteder ved åen i Aarhus ved at kunne tilbyde en lækker morgenbuffet med et stort udvalg til en uhørt lav pris. Det er et enestående tilbud og uden tvivl åens billigste morgenbuffet, som de tilfredse stamgæster vender tilbage efter gang på gang. Fra 9.00 til 12.00 kan du spise så meget, som du overhovedet kan få plads til fra buffeten. Den består af græsk yoghurt, kogte æg, rullepølse, spegepølse, skinke, müsli, frisk frugt, nutella, ost, marmelade og caféens friskbragte brød.\nTilbuddet gælder til den 15. marts på alle hverdage.


Sådan kommer du nemt i gang med lystfiskeri | 24NYT\nHjemSponsoreret artikelSådan kommer du nemt i gang med lystfiskeri\n8. december 2018 24NYT Sponsoreret artikel Kommentarer lukket til Sådan kommer du nemt i gang med lystfiskeri\nI Danmark er der 650.000 lystfiskere. Det fremgår ifølge Dansk Videncenter For Sportsfiskeri af en offentliggjort undersøgelse, og meget tyder af flere vil komme til.\nSelvom lystfiskeri er noget, mange af os forbinder med en mandesport, er der selvfølgelig plads til begge køn. Det behøver ikke at være svært at komme i gang med at fiske, men hvis man sætter sig lidt inde i det praktiske, har man naturligvis – som med alt andet – en lille fordel. Jens Bursell, der er chefredaktør på lystfiskermagasinet Fisk og Fri, har skrevet lidt om, hvad der skal til:\nDet er langt fra alle, som er forpligtet til at være indehaver af et såkaldt “fisketegn”, men; “hvis du fisker med lette håndredskaber, skal du have lystfiskertegn.\nHåndredskaber kan fx være fiskestang, pilk og harpun – redskaber som der fiskes aktivt med.”\nDerudover er der selvfølgelig udstyret, der skal på plads.\nEr du en af dem, der står og gerne vil igang med lystfiskeri, så er Fisk og Fang et glimrende sted at begynde.\nI butikken kan man købe fiskegrej af kendte mærker til lave priser, og der behøver ikke gå lang tid før du kan være gang og nyde livet med lystfiskeri.\nFisk og Fang besidder et spændende, kæmpe udvalg af fiskegrej med over 20.000 produkter fra de bedste mærker. Der burde således være rigeligt at vælge imellem uanset form for fiskeri.\nDesuden tilbyder Fisk og Fang fiskebeklædning, så fiskerne kan blive ordentligt klædt på til fisketuren.\nGod garanti- og bytteservice\nVed køb af produkter hos Fisk og Fang, ydes der 24 måneders reklamationsret. Hvis der mod forventning skulle opstå problemer med den købte vare indenfor det først år, er der mulighed for at sende grejet tilbage og få det repareret, byttet eller få pengene tilbage.\nDesuden kan det købte udstyr leveres inden for 14 dage, hvis kunden fortryder købet.\nLæger uden Grænser stopper hjælpen til smuglerne


Du er hvad du tagger: april 2007\nEn blog til din Bloglines\nEn Webhead i mit netværk har gjort mig opmærksom på en blog i dag, som er et must i jeres Bloglines: Bibliotek 2.0 / 23 ting.\nBloggen er et 11 ugers forløb om Web 2.0 teknologier lavet i et samarbejde mellem 3 biblioteket (København, Rander og Herning).\nFedt at se, at også bibliotekerne er med på Web 2.0 vognen :)\nOg så er 43 Thing listen jo (næsten) lige til at kopiere til faget Multimedie :)\nIndsendt af lis faurholt kl. 15:54 2 kommentarer: Links til dette indlæg\nFra Zoho til Blogger II\nDet er utroligt, hvordan tingene efterhånden hænger sammen. Man kan poste billeder til sin blog fra Flickr, man kan emaile tekst fra mobilen til bloggen, og man kan poste fra Zoho - inklusiv aktive hyperlink og grafik! Og ikke nok med det. Man kan også rette i teksten i Zoho og opdatere den i bloggen uden at forlade Zoho.\nDet er bare vildt, det!!\nPS. Dokumentets navn i Zoho er det, der bliver postens "Title" i bloggen.\nIndsendt af lis faurholt kl. 21:56 1 kommentar: Links til dette indlæg\nFra Zoho til Blogger\nDer er en del webbaserede dokumentdelings systemer: Zoho, Google Docs, Writely m.fl.. Da jeg for et par år siden begyndte at interessere mig for dem, var der (så vidt jeg ved) kun Writely. Den var jeg meget optaget af dengang, men desværre udvikler den sig ikke mere, så jeg er nu skiftet til Zoho, og vil ved lejlighed også kikke på Google Docs.\nDe er alle det, man betegner som: webbaseret, collaborativ tekstbehandling, hvor adgangen til hvert dokument kan deles med andre, og den store fordel ved netop Zoho er, at den er rimelig godt til at importere og eksportere til andre formater. Dvs. man kan importere et Worddokument, skrive videre på det i Zoho og eksportere det tilbage til Word eller som .pdf fil eller HTML dokument (det sidste har jeg dog ikke prøvet, da jeg ikke kan bruge det til noget).\nDesuden kan teksterne sendes til en blog - denne tekst er således skrevet i Zokho - og nu sender jeg den til "Du er, hvad du tagger" - så bliver det spændende at se, hvordan den ser ud der :)\ndét gik jo bare helt perfekt - nu må jeg lige prøve finesserne - hyperlink og grafik.....\nFunktionen "Læs mere..." fungerer selvfølgelig ikke via Zoho, og har man lavet en "Læs mere..." kommentar og updater teksten via Zoho, så forsvinder "Læs mere..." teksten. Ja, ja, træer vokser ikke ind i himlen.\nIndsendt af lis faurholt kl. 20:48 Ingen kommentarer: Links til dette indlæg\nI stedet for at sidde og klippe og klistre (helt uden lim på fingrene) kan du selvfølgelig også lave din personlige løberute på nettet...\niform.dk har denne løberuteplan service, hvor du på nettet tilrettelægger din helt personlige løberute.\niform.dk har også rigtig meget andet, man kan få dårlig samvittighed over ikke at få taget sig sammen til ;)\nJeg tror lige, jeg bager grovbollerne.....\nIndsendt af lis faurholt kl. 00:25 2 kommentarer: Links til dette indlæg\nid="asEmbed" width="400" height="230"\nwidth="400" height="230" name="asEmbed" align="middle"\nDet er slet ikke så svært, som det ser ud.\nUpload dine billeder, din musik og nogle videoer\nSnup noget fra flips "Media Bin"\nDet skulle man vel nok kunne få et par dage til at gå med at rode med efter en veloverstået eksamen *lol*\nIndsendt af lis faurholt kl. 00:04 Ingen kommentarer: Links til dette indlæg\nHvorfor søren er de aldrig med min bus?\nIndsendt af lis faurholt kl. 23:07 Ingen kommentarer: Links til dette indlæg\nI sidste måned lagde jeg en YouTube video fra fitness centeret i en post som inspiration til fagsamarbejde.\nJeg har igen fået et link til en inspirerende video fra min gode kollega\nDenne gang inspiration til børnehaven og SFO'en. Så nu er det bare om at komme igen piche ;)\nFor ikke at få besøg af "sundhedmafiaen" må jeg hellere lige lægge et link til "Kom i form på nettet" *lol*\nIndsendt af lis faurholt kl. 11:09 Ingen kommentarer: Links til dette indlæg\nI februar fortalte jeg på Jysk Pædagog Seminarium om Helens og min undervisning på multimedieholdet. Vægten lå ikke på de (mange) anvendte teknologier, men på fællesskab og relationer.\nNu er en klasse på Jysk Pædagog Seminarium begyndt at blogge, og som det fremgår af en af Torbens Bjerres poster og LouiseKs kommentar til den, tænker de over underviserens rolle, når studerende blogger. Det er en interessant problematik, som Helen og jeg også har snakket meget om........\nMåske kunne I, ærede bloggere fra CVU Sønderjylland ;), tænke jer at bidrage med synspunkter på den sag? I har jo blogget i flere fag og over længere tid, så det kunne være rigtig, rigtig interessant at høre, hvad I mener lærerens rolle er, når studerende blogger....\nJeg har desværre (endnu) kun en URL til en enkelt underviser, Torben Bjerre og en enkelt studerende, LouiseK. Når jeg får flere URLer skal jeg nok formidle dem her - de er jo et tilbud om et læringsfællesskab :)\nIndsendt af lis faurholt kl. 09:59 Ingen kommentarer: Links til dette indlæg\nNy blog I bare må følge\nSandra var til eksamen forleden med ekstern vejleder. Her fik vi så tjekket, om multimedieholdenes generelt høje karakterer var begrundet i, at Helen og jeg er flinke. Den eventuelle bekymring kan nu afkræftes. Jeres høje karakterer skyldes ganske enkelt, at I er dygtige!\nDen karakter Sandra opnåede lå helt på linie med det vurderingsgrundlag Helen og jeg har haft ved de interne prøver. Det har Helen og jeg nu ikke tvivlet på, men derfor var det nu alligevel rart at få det officielt bekræftet *S*\nBortset fra den glade nyhed, så skynd jer endelig hen og se det eksamensprojekt, som Sandra fik sit velfortjente 11-tal for: Små fødder, mange spor - om livet i Vonsbæk Børnehave. Det er et projekt, det er værd at følge - og kopiere *lol*\nI kan jo desværre kun se Sandras "produkt" ikke hendes synops og fremlæggelse, men de var selvfølgelig også helt i top - derfor den flotte karakter, der jo er det samlede indtryk.\nBlogger på dansk\nI nat blev "New Blogger" dansksproget! Sørme godt, at jeg ikke havde nået at forny manualen *lol*\nFøler du hæmmet af sproget i "Old Blogger", er det altså tiden til at migrere til "New Blogger". Og - thada! - der er også dansk stavekontrol - det er der nogen, der har efterlyst.....\nEn anden fordel ved "New Blogger" er, at der er mere man selv kan gøre ved Templaten uden at komme til at rode med HTML. Der er nogle meget fikse t"træk og slip" muligheder!\nDesuden er jeg ret vild med, at man kan "tagge" poster - og dermed lave kategorier (kaldet "Etiketter". Se fx. Mediateksbloggen).\nMEN, har du arbejdet meget med din Template, står du over for en del arbejde - alle de finurligheder, du har lagt ind i din template: Flickr Badges, Vejrpiger, statistikmodul osv. osv. skal "håndflyttes".\nApropos "manualer", så ved I, hvad jeg mener om dem :) og jeg fik også lige bekræftet, at min påstand om, at man ikke skal "lære at huske", men lære at "finde ud af" af en sætning i den undersøgelse af danskernes IKT kompetencer, der lige er lavet:\nDet handler ikke om at spå om teknikkens udvikling\nI 2012 vil der selvfølgelig være nye informationsteknologier, som vi ikke kender i dag, mens andre nutidige teknologier til den tid vil være forsvundet. Da teknologien konstant udvikler sig, er det uproduktivt at forsøge at forudsige, hvorledes teknologiens udvikling vil påvirke de fremtidige kompetencekrav. Digital literacy handler nemlig om, hvorvidt borgeren besidder de kognitive kompetencer, som sætter han eller hende i stand til at anvende en teknologi\n(afsnit 7.1. De fremtidige krav til borgernes IKT-færdighedsniveau i 2012)\nIndsendt af lis faurholt kl. 20:44 1 kommentar: Links til dette indlæg\nThe Center for the Digital Future at the USC Annenberg School har netop offentliggjort det 6. års rapport fra projektet "The Digital Future". (Alle rapporter - også de fra de foregående 5 år -ligger ligeledes online, men koster desværre penge).\nProjektet er interessant, da det følger\ninternebrugere såvel som ikke-internetbrugere.\nfølger de samme godt 2000 mennesker over alle 6 år og undersøger deres adgang til, brug af og holdninger til nettet.\nfølger de samme trends i 25 lande.\nfølger brugernes adfærd såvel off-line (mediebrug, livsstil m.m.) som on-line udfra den opfattelse, at al adfærd skifter på forventelige og uforventelige måder efterhånden som brugerne opnår on-line erfaringer.\nDer ligger dog en 8 siders opsummering, som kan læses umiddelbart, og ifølge den siger 43% af internetbrugerne, at de er medlemmer af et netfællesskab, der betyder lige så meget for dem som deres RL fællesskaber.\nEt andet interessant fakta er, at mens man for få år siden sagde, at internettet var befolket af hvide (middelklasse) mænd, er antallet af kvinder på nettet nu større end antallet af mænd.\nEt lille, men voksende mindretal er bekymret over den tid, deres børn bruger på nettet, mens 69,6% mener deres børn bruger tilpas tid på nettet.\nDe øvrige års rapporter\nIndsendt af lis faurholt kl. 19:33 Ingen kommentarer: Links til dette indlæg\nIndsendt af lis faurholt kl. 19:50 Ingen kommentarer: Links til dette indlæg


DR TV: Nye programmer i sommerperioden | Nyt fra DR | DR\nDR TV: Nye programmer i sommerperioden\nSelvom sommeren ikke er højsæson for tv-sening, har DR alligevel en bred vifte af tilbud til seerne. Også i sommeren sender DR en lang række nye programmer.\nLige nu er der masser af VM-bold fra Sydafrika. DR1 sender 11 kampe live, og der samsendes med DR HD, så danskerne blandt andet kan se Danmark-Japan i knivskarp opløsning. (Foto: Bjarne Bergius Hermansen © Type 1)\nAnne køber ind i delikatesseforretninger og tager på indkøb i et af de store spanske supermarkeder, som er et kapitel for sig. (Foto: Egon Rix © Type 1)\nProfessor i filosofi Vincent F. Hendricks stiller skarpt på nogle af tidens store eksistentielle spørgsmål og etiske dilemmaer i sit politikerfrie debathjørne. (Foto: Agnete Schlichtkrull © Type 1)\n23. jun 2010 | opdateret 12. sep 2013\nSelvom sommeren nu engang ikke er højsæson for tv-sening, har DR alligevel en bred vifte af tilbud til seerne\nOgså i sommerperioden sender DR TV en lang række nye programmer.\nDR1: Historiens vingesus, havehygge og lækkerbiskner\nPå DR1 tager Troels Kløvedal fra den 5. juli seerne med på en spændende og dramatisk tur igennem den danske flådes 500-årige historie, fra Slaget i Køge Bugt til Galathea-ekspeditionerne. Serien består af syv jubilæumsprogrammer, hvoraf det første er et 35 minutters interview med Dronning Margrethe, der fortæller om sit og kongefamiliens nære forhold til søen og Søværnet. I den mere musikalske ende inviterer Helge Engelbrecht tre fredage i træk danske popartister og et stort publikum til 'Sommersang i Mariehaven' ved Ansager.\n'Sommervejret' sender i år med studierne i Nyhavn som base, hver dag med de nyeste prognoser og opdateringer på vejret, ny viden om det forunderlige vejr og konkurrencen om ugens vejr-præmie - jævnligt krydret med indslag ude fra det danske sommerland.\nMette Blomsterberg laver lækre kager og desserter i 'Det søde liv', Jamie Oliver byder seerne med på en rejse rundt i Italiens skønne madunivers, og Søren Ryge fortæller i sin sommergrønne have. Der er også live-tv for børnene på alle hverdagsmorgener i skoleferien, når Ramasjang Live-værterne blænder op for 'SommerSummarum'- dette år sendt fra Tiøren på Amager samt fra Århus.\nPå drama-siden tilbyder DR1 blandt andet familiedramatik i form af anden sæson af den britiske eventyrserie 'Merlin - den unge troldmand'. Når grillen er slukket og solen gået ned, kan seerne desuden finde en lang række miniserier samt to nye længere fiktionsserier på DR1, henholdsvis den canadiske dramaserie 'Vilde Roser' fra 2009, om kampen mellem den magtfulde McGregor-klan, der har tjent en formue på olie, og familien Henry, der sidder i gæld til op over begge ører, samt den humoristiske detektivserie 'McBride' med den amerikanske skuespiller John LaRoquette, som mange seere vil kende bl.a. fra de populære serier 'The Practice' og 'Night Court', i titelrollen.\nDR2: Temaaftener, tapas, Tudors og kendte fædre\nPå DR2 kan seerne blandt andet opleve nogle af Danmarks skønneste badehoteller, komme på visit i nye 'Drømmehaver' og til Spanien med 'AnneMad'. På lørdage er der som vanligt temaaftener - og denne sommer er emnerne så forskellige som reklamer, casting, Roskilde og åbne forhold. Serien 'Moderne Klassikere' går bagom tilblivelsen af nogle af de største musikhits med skandinavisk islæt i nyere tid - f.eks. Metallica's 'Enter Sandman'.\nOgså tilværelsens etiske dilemmaer beskæftiger DR2 sig med sommerperioden, i form af debatprogrammet 'Kontrovers', hvor professor i filosofi og logik, Vincent F. Hendricks, har samlet en perlerække af debattører på kunstmuseet Aros i Århus, hvor han selv har rollen som vært og ordstyrer, mens de helt store spørgsmål om liv og død er centrale i den gribende dokumentar 'Den største sejr' - om cykelrytteren Brian Holms kamp mod kræften.\nI sommerens løb sætter DR2 i serien 'Sådan er fædre' også fokus på den store omvæltning det er at blive far. Kendte danske mænd - blandt andre DR2's egen Bonderøven, overborgmester Frank Jensen og fotomodellen Oliver Bjerrehuus - løfter på humoristisk vis sløret for, hvordan de reagerede, da en lille ny revolutionerede deres liv.\nPå DR2 kan danskerne desuden se nye afsnit af dramaserien Tudors samt den nye krimiserie 'Brotherhood' og nye afsnit af 'Paradox' og 'Montalbano'.\nDokumentartilbud i sommertiden\nPå DR2 kan man på alle hverdagsaftener se markante dokumentarserier efter Deadline 22.30, blandt andet med den anerkendte dokumentarist Louis Theroux. DR2 Dokumania sender blandt andet Max Kestners 'Drømme i København' og 'Fog of War', det nye DR2 Dokumania After Dark om mandagen sender 'Med far på ecstasy', 'Kokainkrigen i Miami' og ' Anvil - det glemte heavyband '. Dokumentarlysten kan desuden også stilles på DR1, når Horisont hver mandag udkommer i en specialudgave med en række af de bedste, udenlandske dokumentarer.\nSommeren 2010 står som bekendt i sportens tegn. Lige nu er der masser af VM-bold fra Sydafrika. DR1 sender 11 kampe live, og der samsendes med DR HD, så danskerne blandt andet kan se Danmark-Japan i knivskarp opløsning. Desuden fortæller DR1 hver dag de vigtigste historier fra VM i magasinet 'VM Studiet' kl. 19.30. Derefter er det tid til Tour de France, som DR1 igen i år dækker hver aften i Aftentouren, og lidt senere på sommeren står den på det danske etapeløb, Post Danmark Rundt. På DR2 kan danskerne i hele uge 30 desuden følge med i EM i atletik direkte fra Barcelona.\nFilm til sommeraftenerne\nSelvom vejret forhåbentlig inviterer mere til udendørs hygge og grill, er der ikke desto mindre en bred vifte af filmtilbud på DR1: På fredage sendes 'Mean Machine' med Vinnie Jones, kendt fra flere af Guy Ritchies film, 'Rush Hour' med kung fu-stjernen Jackie Chan, komedien 'The 50 First Dates' med Drew Barrymore og Adam Sandler, spoof-komedien 'Epic Movie', kærlighedsdramaet 'Cruel Intentions' med Reese Witherspoon og Sarah Michelle Gellar, thrilleren ' The Forgotten' med Julianne Moore, thrilleren 'Suspect Zero' med Ben Kingsley og Aaron Eckhart, gyseren 'Anaconda' og det psykologiske drama 'Mr. Jones'med Richard Geere og Lena Olin.\nLørdagsfilmene gennem sommeren er bl.a. 'Tordenhjerte' med Val Kilmer, actionthrilleren 'The Assignment' med Aidan Quinn og Donald Sutherland, Luc Besson's 'Jeanne d'Arc' med Milla Jovovich, thrilleren 'The Deep' med Nick Nolte og Lou Gossett Jr., dramaet 'A Little Trip to Heaven' med Forrest Whittaker og Peter Coyote samt thrilleren 'The Client'med Susan Sarandon og Tommy Lee Jones.\nNyhederne holder kadencen\nDR TV's nyhedsudsendelser kører selvfølgelig for fuldt blus i sommerperioden. Danskerne kan hver dag blive opdateret med de vigtigste nyheder i Deadline 17.00 eller Deadline 22.30 på DR2, de to daglige TV-Aviser på DR1 eller ved at tune ind på DRs nyhedskanal, DR Update.